17. ΠΡΟΕΔΡΙΚΟ ΔΙΑΤΑΓΜΑ υπ’ αριθ.596 της 21/29 Δεκ. 1989 (ΦΕΚ Α΄251) Αναλογική εφαρμογή των διατάξεων των άρθρ.260 έως 268 και 270 του Δημοτικού και Κοινοτικού Κώδικα (Δ.Κ.Κ.), για τις αμιγείς επιχειρήσεις των νομαρχιακών αυτοδιοικήσεων. Έχοντας υπόψη: 1.Τις διατάξεις του άρθρ.48 παρ.1 και 2 του Νόμ.1622/1986 «Τοπική Αυτοδιοίκηση περιφερειακή ανάπτυξη και δημοκρατικός προγραμματισμός» (ΦΕΚ 92/Α΄) και του άρθρ.32 παρ.7 του Νόμ.1832/1989 «τροποποίηση και συμπλήρωση της νομοθεσίας για την τοπική αυτοδιοίκηση, την αποκέντρωση και άλλες διατάξεις» (ΦΕΚ 54/Α΄). 2.Τις διατάξεις της παρ.1 του άρθρ.23 του Νόμ.1558/1985 «Κυβέρνηση και Κυβερνητικά Όργανα» (ΦΕΚ 137/Α΄), σε συνδυασμό με τις διατάξεις του άρθρ.4 του Π.Δ.137/24.4.1986 «συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (ΦΕΚ 51/Α΄). 3.Τις 425/1989 και 652/1989 γνωμοδοτήσεις του Συμβουλίου της Επικρατείας με πρόταση του Υπουργού Εσωτερικών, αποφασίζουμε: Έκταση εφαρμογής-αμιγείς επιχειρήσεις Άρθρ.1.-1.Οι διατάξεις του δ/τος αυτού έχουν εφαρμογή για τη σύσταση αμιγών επιχειρήσεων από τις νομαρχιακές αυτοδιοικήσεις ή τη συμμετοχή τους σε τέτοιες επιχειρήσεις. 2.Ως αμιγής επιχείρηση νομαρχιακής αυτοδιοικήσεως ή αμιγής νομαρχιακή επιχείρηση νοείται η επιχείρηση την οποία συνιστά μία νομαρχιακή αυτοδιοίκηση και η οποία λειτουργεί σύμφωνα με τις διατάξεις του δημοτικού και κοινοτικού κώδικα (Δ.Κ.Κ.) (Π.Δ.323/1989) και της με αριθ.25027/9.4.1984 απόφασης του Υπουργού Εσωτερικών (ΦΕΚ 244/Β΄), όπως αυτές εφαρμόζονται αναλογικά, σύμφωνα με τις διατάξεις του άρθρ.48 του Νόμ.1622/1986 και του παρόντος δ/τος. 3.Αμιγείς επιχειρήσεις νομαρχιακών αυτοδιοικήσεων, είναι και οι κοινές νομαρχιακές επιχειρήσεις, τις οποίες συνιστούν ή στις οποίες συμμετέχουν δύο ή περισσότερες νομαρχιακές αυτοδιοικήσεις και οι οποίες λειτουργούν σύμφωνα με τις διατάξεις του Δ.Κ.Κ., όπως αυτές εφαρμόζονται αναλογικά, σύμφωνα με τις διατάξεις του άρθρ.48 του Νόμ.1622/1986 και του παρόντος δ/τος. Αρμόδια όργανα Άρθρ.2.-Για την αναλογική εφαρμογή των διατάξεων των άρθρ.260 έως 268 και 270 του Δημοτικού και Κοινοτικού Κώδικα (Δ.Κ.Κ.) (Π.Δ.323/1989, ΦΕΚ 146/Α΄) και της με αριθ.25027/9.4.1984 απόφασης του Υπουργού Εσωτερικών (ΦΕΚ 244/Β΄), προκειμένου για τις αμιγείς επιχειρήσεις των νομαρχιακών αυτοδιοικήσεων εφαρμόζονται οι εξής αντιστοιχίες όρων: Όπου στις διατάξεις του Δ.Κ.Κ. (Π.Δ.323/1989) και της 25027/9.4.1984 (ΦΕΚ 244/Β΄) απόφασης του Υπουργού Εσωτερικών αναφέρεται: α)Δήμος ή Κοινότητα νοείται Νομαρχιακή Αυτοδιοίκηση. β)Δημοτικό ή Κοινοτικό Συμβούλιο ή Συμβούλιο Δήμου ή Κοινότητας, νοείται Νομαρχιακό Συμβούλιο. γ)Δημοτικές ή Κοινοτικές Επιχειρήσεις νοείται Νομαρχιακές Επιχειρήσεις ή Επιχειρήσεις Νομαρχιακών Αυτοδιοικήσεων. δ)Κοινές Δημοτικές ή Κοινοτικές Επιχειρήσεις ή διαδημοτικές ή διακοινοτικές νοείται κοινές νομαρχιακές επιχειρήσεις ή διανομαρχιακές επιχειρήσεις. ε)Αιρετοί εκπρόσωποι Δήμου ή Κοινότητας νοούνται όλα τα μέλη του Νομαρχιακού Συμβουλίου, άσχετα με τον τρόπο εκλογής ή υπόδειξής τους. στ)Περιοχή (Δήμου ή Κοινότητας) νοείται η περιφέρεια της νομαρχιακής αυτοδιοίκησης. ζ)Δημότες ή κάτοικοι Δήμου ή Κοινότητας νοούνται δημότες ή κάτοικοι Δήμου ή Κοινότητας της περιφέρειας της νομαρχιακής αυτοδιοίκησης. η)Δημοτική ή κοινοτική διαχείριση νοείται η διαχείριση της νομαρχιακής αυτοδιοίκησης. θ)Δημοτική ή κοινοτική ταμιακή Υπηρεσία νοείται η ταμιακή υπηρεσία της νομαρχιακής αυτοδιοίκησης. ι)Δήμαρχοι, Πρόεδροι Κοινοτήτων, Δημοτικοί και Κοινοτικοί Σύμβουλοι, Σύμβουλοι Δημοτικού Διαμερίσματος, Πάρεδροι Συνοικισμού, νοούνται όλα τα μέλη του Νομαρχιακού Συμβουλίου περιλαμβανομένου και του προέδρου, άσχετα με τον τρόπο εκλογής ή υπόδειξής τους. ια)Δήμαρχος ή Πρόεδρος κοινότητας νοείται ο Πρόεδρος του Νομαρχιακού Συμβουλίου. ιβ)Οργανισμός Τοπικής Αυτοδιοίκησης νοείται η νομαρχιακή αυτοδιοίκηση. ιγ)Δημοτικές ή κοινοτικές αρχές νοούνται όλα τα μέλη του Νομαρχιακού Συμβουλίου περιλαμβανομένου και του Προέδρου. ιδ)Διαδημοτικό ή Διακοινοτικό όργανο νοείται διανομαρχιακό όργανο. (Αντί για τη σελ.258,31(α) Σελ.258,31(β) Τεύχος 1195-Σελ.61 Δημοτικές Επιχειρήσεις 3.Δ.ζ.17